ફૂટબોલ વર્લ્ડકપની સેમિફાઇનલ એક તરફ શરૂ થઈ અને અમદાવાદ શહેરમાં વરસાદે ધીમી ધારે આગમન કર્યું હતું. છેલ્લા કેટલાય દિવસોથી ગરમી અને બફારામાં શેકાતા અમદાવાદીઓએ રાહતનો શ્વાસ લીધો હતો. રોજેરોજ મુંબઈ અને દક્ષિણ ગુજરાતમાં વરસાદના સમાચાર અને ફોટોગ્રાફ્સ જોઈને અમદાવાદીઓ નિસાસા નાખતા હતા કે બધે જ વરસાદ પડે છે, પરંતુ અમદાવાદમાં વરસાદ નથી પડતો, પરંતુ મંગળવારે મોડી રાત્રે આ ઇંતેજારનો પણ અંત આવ્યો હતો.